บสท.โชว์กำไร7เดือนทะลุเป้า
บสท.&nbsp;พร้อมโชว์ผลงาน 7 เดือนทะลุทั้งปี&nbsp; 2.1 หมื่นล้านแล้ว&nbsp; ท้าทายขยับเป้าหมายเป็น 3 หมื่นล้านหรือเพิ่ม 40 % จากเป้าหมายเดิม&nbsp; พร้อมจัดแคมเปญ Knock down Price&nbsp; คัดเอ็นพีเอกทม. ปริมณฑล&nbsp; อิสาน รวมมูลค่า 6,000 ล้าน ลดราคา
5 ส.ค. 2553

บสท. พร้อมโชว์ผลงาน 7 เดือนทะลุทั้งปี  2.1 หมื่นล้านแล้ว  ท้าทายขยับเป้าหมายเป็น 3 หมื่นล้านหรือเพิ่ม 40 % จากเป้าหมายเดิม  พร้อมจัดแคมเปญ Knock down Price  คัดเอ็นพีเอกทม. ปริมณฑล  อิสาน รวมมูลค่า 6,000 ล้าน ลดราคา
นางจุไรรัตน์  ปันยารชุน กรรมการผู้จัดการ บรรษัทบริหารสินทรัพย์ไทย(บสท.)กล่าวถึงผลการดำเนินงานบสท. 7 เดือนแรกของปีนี้ บสท.มีเงินสดรับการบริหารจัดการรวม 22,283 ล้านบาท   คิดเป็น105% ของเป้าหมายทั้งปีที่ตั้งไว้ 21,220 ล้านบาท  โดยแบ่งเป็นการรับชำระนี้ตามแผนการปรับโครงสร้างหนี้ 12,006 ล้านบาท  จากเป้าหมายทั้งปี 13820 ล้านบาท คิดเน 86.87% ของเป้าหมาย ยอดขายสินทรัพย์รอการขาย(เอ็นพีเอ) 10,288 ล้านบาท จากเป้าหมาย 7,400 ล้านบาท คิดเป็น 138.87 % 
ทั้งนี้ บสท.ได้ดำเนินผลงานได้ได้เกินเป้าหมายจึงได้ปรับเป้าหมายการจัดเก็บรายได้ในปีนี้เพิ่มขึ้น 30,000 ล้านบาท  หรือเพิ่มขึ้น 40 % จากเป้าหมายเดิม ให้มีความท้าทายในการทำงานมากขึ้น และเพื่อเพิ่มมูลค่าเงินคืนรัฐและเจ้าหนี้สถาบันการเงิน  ก่อนที่บสท.จะยุบเลิกกิจการในเดือนมิ.ย.54  
นายเชาว์รัตน์ เชาวน์ชวานิล  ผู้ช่วยกรรมการผู้จัดการ สายงานบริหารทรัพย์สน บสท. เปิดเผยว่า ในเดือนก.ย.นี้ บสท.จะจัดแคมเปญ Knock down Price  โดยคัดเลือกเฉพาะสินทรัพย์ในเขตกรุงเทพ ปริมณฑล และอีสาน ประมาณ 1,200 รายการ มูลค่ารวม 6,000 ล้านบาท ประกอบด้วยที่ดินเปล่า 52% โครงการที่อยู่อาศัย 37% ที่เหลือเป็นที่ดินพร้อมสิ่งปลูกสร้าง   โดยตั้งเป้าหมาย 400-500 ล้านบาท  
อย่างไรก็ตาม ก่อนหน้านี้บสท.ได้จัดแคมเปญ Shock Price  ที่คัดสินทรัพย์ที่เกิน 50 ล้านบาท มาประมูลขาย  ซึ่งสามารถขายได้ 3,333.42 ล้านบาท คาดว่าสิ้นสุดโครงการจะขายได้ 4,000 ล้านบาท  และก่อให้เกิดมูลค่าการลงทุนเพิ่มอีก 10 เท่า หรือประมาณ 40,000 ล้านบาท  โดยส่วนใหญ่ผู้ชนะการประมูลเป็นบริษัทพัฒนาอสังหาริมทรัพย์ที่จดทะเบียนในตลาดหลักทรัพย์ สะท้อนให้เห็นว่านักลงทุนมีความเชื่อมั่นต่อเศรษฐกิจและการเมืองเพิ่มขึ้น